Era-Iliada_web	Dera madeisha manèra que vie en solèr era ausina arrincada d’arraïc per arrai de Zèus, en tot deishar anar ua fòrta flaira de sofre, e aqueth que se trape apròp s’aflaquís, pr’amor qu’er arrai deth gran Zèus ei formidable; atau, eth robust Hectòr se fotèc de morre en solèr e queiguec en povàs: era pica se n’anèc dera man, quedèren ath sòn dessús escut e casco, e era armadura de hargat bronze ressonèc ath torn deth sòn còs.